16.1.2015 Den Europæiske Unions Tidende L 10/1 II (Ikke-lovgivningsmæssige retsakter) FORORDNINGER KOMMISSIONENS FORORDNING (EU) 2015/56 af 15. januar 2015 om ændring af forordning (EF) nr. 865/2006 om gennemførelsesbestemmelser til Rådets forordning (EF) nr. 338/97 for så vidt angår handel med vilde dyr og planter EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Rådets forordning (EF) nr. 338/97 af 9. december 1996 om beskyttelse af vilde dyr og planter ved kontrol af handelen hermed (?), særlig artikel 19, stk. 2, 3 og 4, og ud fra følgende betragtninger: (1) — For at gennemføre bestemte resolutioner, der blev vedtaget på det 16. møde mellem parterne i konventionen om international handel med udryddelsestruede vilde dyr og planter (CITES), herefter »konventionen«, den 3.-14. marts 2013, bør visse bestemmelser ændres og yderligere bestemmelser indsættes i Kommissionens forordning (EF) nr. 865/2006 (). (2) — Navnlig bør der i overensstemmelse med CITES-resolution Conf. 16.8 indføjes særlige bestemmelser for at forenkle transport af musikinstrumenter på tværs af grænserne i ikke-kommercielt øjemed. (3) — Erfaringerne med gennemførelsen af forordning (EF) nr. 865/2006 i forbindelse med Kommissionens gennemfø- relsesforordning (EU) nr. 792/2012 () har vist, at nogle af bestemmelserne heri bør ændres for at sikre en ensartet og effektiv gennemførelse af forordningen i Unionen. Det gælder navnlig for den første indførsel i Unionen af jagttrofæer af enheder af visse arter eller bestande i bilag B til forordning (EF) nr. 338/97, for hvilke der er bekymring med hensyn til bæredygtigheden af handel med jagttrofæer, eller at der foregår en betydelig ulovlig handel. I disse tilfælde er det nødvendigt med strengere kontrol med indførslen i Unionen, og undtagelsen i artikel 7, stk. 3, i forordning (EF) nr. 338/97 for personlige effekter og bohave bør derfor ikke finde anvendelse. Erfaringerne med gennemførelsen af forordning (EF) nr. 865/2006 har også vist, at det var nødvendigt at præcisere, at medlemsstaterne ikke bør udstede importtilladelser i de tilfælde, hvor de, til trods for en anmodning herom, ikke kan få forelagt fyldestgørende dokumentation fra eksportlandet eller reeksportlandet med hensyn til lovligheden af de enheder, som skal indføres i EU. (4) — På det 16. møde mellem parterne i konventionen blev der foretaget en opdatering af standardreferenceværkerne for nomenklaturen. Disse referenceværker anvendes til at angive videnskabelige artsnavne i tilladelser og certifikater. Ændringerne bør afspejles i bilag VIII til forordning (EF) nr. 865/2006. () EFTL 61 af 3.3.1997,s. 1. (?) Kommissionens forordning (EF) nr. 865/2006 af 4. maj 2006 om gennemførelsesbestemmelser til Rådets forordning (EF) nr. 338/97 om beskyttelse af vilde dyr og planter ved kontrol af handelen hermed (EUT L 166 af 19.6.2006, s. 1). () Kommissionens gennemførelsesforordning (EU) nr. 792/2012 af 23. august 2012 om fastsættelse af regler for udformningen af tilladelser, certifikater og andre dokumenter, der er omhandlet i Rådets forordning (EF) nr. 338/97 om beskyttelse af vilde dyr og planter ved kontrol af handelen hermed og om ændring af forordning (EF) nr. 865/2006 (EUT L 242 af 7.9.2012, s. 13).